UZNESENIE VLÁDY SLOVENSKEJ REPUBLIKY
č. 730
z 15. augusta 2001

k návrhu na uzavretie Opčného protokolu k Dohovoru o právach dieťaťa o účasti detí v ozbrojených konfliktoch a na uzavretie Opčného protokolu k Dohovoru o právach dieťaťa o obchodovaní s deťmi, detskej prostitúcii a detskej pornografii

Číslo materiálu:	5154/2001	
Predkladateľ:	minister práce, sociálnych vecí a rodiny, minister obrany a minister vnútra	
Vláda
A.	súhlasí
A.1.	s uzavretím Opčného protokolu k Dohovoru o právach dieťaťa o účasti detí v ozbrojených konfliktoch a  Opčného protokolu k Dohovoru o právach dieťaťa o obchodovaní s deťmi, detskej prostitúcii a detskej pornografii (ďalej len „Opčné protokoly“) s výhradou ratifikácie,
A.2.	s tým, že jej Opčné protokoly nebudú po podpise znovu predložené;
B.	odporúča
prezidentovi Slovenskej republiky
B.1.	splnomocniť ministra práce, sociálnych vecí a rodiny a ako alternáta vedúceho Stálej misie SR pri OSN v New Yorku na podpis Opčných protokolov s výhradou ich ratifikácie, počas osobitného zasadnutia Valného zhromaždenia OSN v septembri 2001,
B.2.	ratifikovať Opčné protokoly po vyslovení súhlasu Národnej rady SR;
C.	poveruje
predsedu vlády
C.1.	predložiť Opčné protokoly po ich podpise Národnej rade SR na vyslovenie súhlasu,

ministra práce, sociálnych vecí a rodiny
C.2.	odôvodniť návrh na vyslovenie súhlasu s ratifikáciou Opčných protokolov  v Národnej rade SR;
D.	ukladá
ministrovi práce, sociálnych vecí a rodiny
D.1.	požiadať ministra zahraničných vecí vykonať príslušné ratifikačné opatrenia,
D.2.	požiadať ministra zahraničných vecí zabezpečiť vyhlásenie Opčných protokolov v Zbierke zákonov SR,
ministrovi práce, sociálnych vecí a rodiny
ministrovi obrany
ministrovi vnútra
D.3.	zabezpečiť vykonávanie Opčných  protokolov po nadobudnutí  ich platnosti pre SR.
Vykonajú:	predseda vlády 
minister zahraničných vecí 
minister  práce, sociálnych vecí a rodiny 
minister obrany 
	minister vnútra 
Na vedomie:	prezident SR
predseda Národnej rady SR